Puhemiesneuvosto on 22.6.2021 keskustellut 16.6.2021 pidetystä täysistunnosta, jossa edustaja Merja Kyllönen on edustaja Ano Turtiaisen puheenvuoron aikana kaksi kertaa tarkoituksellisesti avannut oman mikrofoninsa, jolloin edustaja Turtiaisen käyttämä mikrofoni sulkeutui ja hänen puheenvuoronsa keskeytyi. Puhemiesneuvosto totesi yksimielisesti, ettei edustaja Kyllösen menettely täytä perustuslain kansanedustajalta edellytettävän vakaan ja arvokkaan käytöksen vaatimusta. Perustuslain 31 §:n mukaisesti huomautan edustaja Kyllöstä kansanedustajalle sopimattomasta käytöksestä.
Osittain ainoaan, osittain toiseen käsittelyyn esitellään päiväjärjestyksen 3. asia. Ensin päätetään sosiaali- ja terveysvaliokunnan mietinnön StVM 16/2021 vp pohjalta ainoassa käsittelyssä ilmoituksesta ja sitten toisessa käsittelyssä lakiehdotuksista. Keskustelu asiasta päättyi 21.6.2021 pidetyssä istunnossa. Keskustelussa on Sari Tanus Mia Laihon kannattamana ehdottanut, että lakiehdotukset hylätään. Mia Laiho on Sari Sarkomaan kannattamana tehnyt vastalauseen 2 mukaiset lausumaehdotukset 1—5 ja 7—19. Lisäksi Mia Laiho on Sari Sarkomaan kannattamana tehnyt 8 lausumaehdotusta, jotka on monistettuna jaettu edustajille. (Pöytäkirjan liite 3A) Arja Juvonen on Ari Koposen kannattamana tehnyt 24 lausumaehdotusta, jotka on monistettuna jaettu edustajille. (Pöytäkirjan liite 3B) Vielä on Sari Tanus Sari Essayahin kannattamana tehnyt 18 lausumaehdotusta, jotka on monistettuna jaettu edustajille. (Pöytäkirjan liite 3C)
Lakiehdotusten hylkäämisestä on äänestettävä. — Haluan vielä varmistaa sen, että jokaisella edustajalla äänestyskone toimii. — Tiedustelen vielä edustajilta: ovatko kaikki edustajat saaneet äänestettyä? Ellei, ja olisi halua äänestää, nouskoon ylös ja ilmoittakoon, jos ei teknisesti onnistu.
Lopuksi on päätettävä keskustelussa tehdyistä lausumaehdotuksista.
Antaa ukkosen jyristä siellä, mennään eteenpäin.
Ainoaan käsittelyyn esitellään päiväjärjestyksen 4. asia. Käsittelyn pohjana on valtiovarainvaliokunnan mietintö VaVM 10/2021 vp. Yleiskeskustelu asiasta päättyi 22.6.2021 pidetyssä istunnossa. Keskustelussa on Ville Vähämäki Toimi Kankaanniemen kannattamana tehnyt seuraavan ehdotuksen epäluottamuslauseen antamisesta valtioneuvostolle: ”Eduskunta toteaa, että hallituksen talouspolitiikka kasvattaa vastuuttomasti valtion menoja ja vastuita tavalla, joka ei edistä suomalaisten kestävää hyvinvointia. Tulevaisuuden työllisyyttä ja osaamista vahvistavat uudistukset ovat jääneet tekemättä. Talouskasvua pitkällä aikavälillä kohentavia toimia ei ole esitetty. Pieni- ja keskituloisten ostovoiman kohentamiseksi ei ole tehty toimenpiteitä. Ilmastotoimien vaikutus on kasvattanut ja tulee edelleen kasvattamaan asumisen ja autoilun kustannuksia. Metsäpolitiikkamme on lipumassa kansallisista käsistä ja keskeinen vientiteollisuutemme tukijalka on uhattuna. Eduskunta katsoo, että hallitus on epäonnistunut kansallisten etujen puolustamisessa sekä taloudenhoidossa eikä nauti eduskunnan luottamusta."
Nyt ryhdytään lisätalousarvioehdotuksen yksityiskohtaiseen käsittelyyn. Yhdellä kertaa on mahdollista tehdä kaikki samaan vastalauseeseen liittyvät ehdotukset ja kannatukset. Lopuksi äänestetään epäluottamuslauseen antamisesta valtioneuvostolle.
Lopuksi äänestetään epäluottamusehdotuksesta.
Kansanedustajat, siirrymme nyt suppean kokoonpanon äänestyksiin. Ja tässä toivon, että hiljaisesti ne, ketkä eivät kuulu suppeisiin äänestysjoukkueisiin, poistuvat salista. — Näin, alkaako olla valmista? Eli suppean äänestysjoukkueen joukot ovat paikalla täällä, ja voidaan aloittaa äänestäminen.
Toiseen käsittelyyn esitellään päiväjärjestyksen 5. asia. Keskustelu asiasta päättyi 21.6.2021 pidetyssä täysistunnossa. Keskustelussa on Sari Multala Sari Sarkomaan kannattamana tehnyt vastalauseen mukaisen lausumaehdotuksen. Lisäksi Arja Juvonen on Kaisa Juuson kannattamana tehnyt lausumaehdotuksen, joka on monistettuna jaettu edustajille. (Pöytäkirjan liite 5A)
Lopuksi on päätettävä keskustelussa tehdyistä lausumaehdotuksista. Onko Edustaja Eskelinen vasta kirjautumassa sisälle? [Seppo Eskelinen: Juuri näin!] — Odotamme hetken. — Asia ok.
Toiseen käsittelyyn esitellään päiväjärjestyksen 6. asia. Nyt voidaan hyväksyä tai hylätä lakiehdotukset, joiden sisällöstä päätettiin ensimmäisessä käsittelyssä. Keskustelu asiasta päättyi 21.6.2021 pidetyssä täysistunnossa. Keskustelussa on Sari Multala Kaisa Juuson kannattamana ehdottanut, että 1., 3. ja 4. lakiehdotus hylätään.
Toiseen käsittelyyn esitellään päiväjärjestyksen 7. asia. Nyt voidaan hyväksyä tai hylätä lakiehdotukset, joiden sisällöstä päätettiin ensimmäisessä käsittelyssä. Keskustelu asiasta päättyi 21.6.2021 pidetyssä täysistunnossa. Keskustelussa on Sebastian Tynkkynen Sheikki Laakson kannattamana ehdottanut, että lakiehdotukset hylätään.
Toiseen käsittelyyn esitellään päiväjärjestyksen 8. asia. Keskustelu asiasta päättyi 21.6.2021 pidetyssä täysistunnossa. Keskustelussa on Sheikki Laakso Juha Mäenpään kannattamana tehnyt vastalauseen 1 mukaisen lausumaehdotuksen.
Lopuksi on päätettävä keskustelussa tehdystä lausumaehdotuksesta.
Toiseen käsittelyyn esitellään päiväjärjestyksen 9. asia. Keskustelu asiasta päättyi 21.6.2021 pidetyssä täysistunnossa. Keskustelussa on Veikko Vallin Ville Vähämäen kannattamana tehnyt vastalauseen mukaiset 14 lausumaehdotusta.
Lopuksi on päätettävä keskustelussa tehdyistä lausumaehdotuksista.
Toiseen käsittelyyn esitellään päiväjärjestyksen 10. asia. Keskustelu asiasta päättyi 21.6.2021 pidetyssä täysistunnossa. Keskustelussa on Ville Vähämäki Sheikki Laakson kannattamana tehnyt vastalauseen 1 mukaisen lausumaehdotuksen.
Lopuksi on päätettävä keskustelussa tehdystä lausumaehdotuksesta.
Toiseen käsittelyyn esitellään päiväjärjestyksen 11. asia. Nyt voidaan hyväksyä tai hylätä lakiehdotus, jonka sisällöstä päätettiin ensimmäisessä käsittelyssä. Keskustelu asiasta päättyi 21.6.2021 pidetyssä täysistunnossa. Keskustelussa on Sheikki Laakso Veikko Vallinin kannattamana ehdottanut, että lakiehdotus hylätään.